**ĀRKĀRTAS SĒDES PROTOKOLS**

**Nr. 16**

Jelgavā

2025.gada 30.maijā

Sēde sasaukta plkst. 08:30

DARBA KĀRTĪBĀ:

1. **Par būvniecības ieceres “Telekomunikāciju sakaru stabs JEL74, Jelgavas iela 35A, Ozolnieku pagasts, Jelgavas novads” publiskās apspriešanas uzsākšanu.**

Sēdi vada - Domes priekšsēdētāja p.i. **Dina Tauriņa**

Sēdi protokolē – vec. lietvede Inta Skvirecka

**Sēdē piedalās-** domes deputāti:

Andris Ozoliņš - piedalās (MS Teams)

Artūrs Semjonovs - piedalās (MS Teams)

Dainis Liepiņš - piedalās (MS Teams)

Dina Tauriņa - piedalās

Emīls Dobrājs - piedalās (MS Teams)

Gundars Liepa - piedalās (MS Teams)

Ģirts Neija - nepiedalās

Ilze Vītola - piedalās (MS Teams)

Irina Dolgova - piedalās (MS Teams)

Jānis Kažotnieks - nepiedalās (veselības stāvokļa dēļ)

Jānis Počs - nepiedalās

Juris Lavenieks - piedalās (MS Teams)

Juris Razživins - piedalās (MS Teams)

Lolita Duge - piedalās (MS Teams)

Madars Lasmanis - piedalās (MS Teams)

Oskars Cīrulis - piedalās (MS Teams)

Pēteris Veļeckis - piedalās (MS Teams)

Uldis Ainārs - piedalās (MS Teams)

Vidmants Rinkuns - piedalās (MS Teams)

-videokonferencei MS Teams pieslēgušies pašvaldības administrācijas darbinieki, nodaļu, iestāžu vadītāji:

Dagnija Špele, Marita Bubele, Iveta Strēlniece, Olga Ozoliņa, Sandra Kalvāne, Ilze Matusa, Jeļena Šokele, Daiga Liepa, Kaspars Sniedzītis, Dainis Keidāns, Krista Tumova, Antra Akermane, Anita Liekna, Zinaīda Egle, Aija Udalova, Viktorija Zāģere, Aivars Brikmanis, Rita Borščevska, Aļona Virviča-Jansone, Edmunds Miķelsons.

Sēdi atklāj plkst. 08:30. Sēde ir atklāta. Nodrošināta deputātu dalība sēdē videokonferences režīmā MS Teams.

\*Tiek veikts sēdes audioieraksts.

INFORMĒ: sēdes vadītāja D.Tauriņa par darba kārtībā iekļauto jautājumu un tā izskatīšanas steidzamību. Tā kā jautājumu, iebildumu nav, aicina pāriet pie tā izskatīšanas.

1. **Par būvniecības ieceres “Telekomunikāciju sakaru stabs JEL74, Jelgavas iela 35A, Ozolnieku pagasts, Jelgavas novads” publiskās apspriešanas uzsākšanu**

ZIŅO: K.Sniedzītis

1.PRIEKŠLIKUMS:

U.Ainārs - Papildinājums lēmumprojekta konstatējošajai daļai:

[Jauna rindkopa]:

***Zemesgabals Jelgavas ielā 35A ir salīdzinoši neliels — tā platums centrālajā daļā ir tikai 14 metri. Tādēļ pastāv būtiska nepieciešamība izvērtēt torņa izvietojuma atbilstību Aizsargjoslu likuma prasībām, kā arī apzināt iespējamos draudus apkārtējiem objektiem un personām.***

***Saskaņā ar Aizsargjoslu likuma 21. pantu, ap elektronisko sakaru torņiem jāveido aizsargjosla:***

***1 metru no torņa nožogojuma (ja tāds ir) vai 5 metrus no vistālāk izvirzīto daļu projekcijas, ja torņa teritorija nav nožogota.***

***Ņemot vērā zemesgabala šaurumu un esošās būves, pastāv risks, ka šīs minimālās aizsargjoslas prasības netiks ievērotas vai tiks pārkāptas, īpaši attiecībā uz blakus esošajiem objektiem, infrastruktūru vai citu īpašumu.***

Papildinājums lēmumprojekta lemjošajai daļai:

[Jauns punkts]:

***Veikt iespējamo drošības risku izvērtējumu, ņemot vērā zemesgabala Jelgavas ielā 35A izmērus, kā arī Aizsargjoslas iespējamo pārklāšanos ar blakus esošajiem zemesgabaliem un ēkām.***

***Papildus izvērtēt, vai tehniskās apbūves teritorijā, kas izveidota konkrētas būves izvietošanai, ir pieļaujams izvietot papildu objektus, kuri paredzēti atšķirīgiem funkcionāliem mērķiem, ievērojot teritoriālā plānojuma un būvnormatīvu prasības.***

ZIŅO: U.Ainārs

DEBATES: D.Liepiņš, A.Ozoliņš

Balsošanas rezultāti par U.Aināra priekšlikumu:

Jelgavas novada dome, atklāti balsojot,

**PAR** **– 11** balsis (Andris Ozoliņš, Artūrs Semjonovs, Dainis Liepiņš, Dina Tauriņa, Emīls Dobrājs, Gundars Liepa, Irina Dolgova, Oskars Cīrulis, Pēteris Veļeckis, Uldis Ainārs, Vidmants Rinkuns);

**PRET – nav**;

**ATTURAS – 5** balsis ( Ilze Vītola, Juris Lavenieks, Juris Razživins, Lolita Duge, Madars Lasmanis),

**nolemj: atbalstīt** U.Aināra priekšlikumu -

1. papildināt lēmumprojekta konstatējošo daļu:

Zemesgabals Jelgavas ielā 35A ir salīdzinoši neliels — tā platums centrālajā daļā ir tikai 14 metri. Tādēļ pastāv būtiska nepieciešamība izvērtēt torņa izvietojuma atbilstību Aizsargjoslu likuma prasībām, kā arī apzināt iespējamos draudus apkārtējiem objektiem un personām.

Saskaņā ar Aizsargjoslu likuma 21. pantu, ap elektronisko sakaru torņiem jāveido aizsargjosla: 1 metru no torņa nožogojuma (ja tāds ir) vai 5 metrus no vistālāk izvirzīto daļu projekcijas, ja torņa teritorija nav nožogota. Ņemot vērā zemesgabala šaurumu un esošās būves, pastāv risks, ka šīs minimālās aizsargjoslas prasības netiks ievērotas vai tiks pārkāptas, īpaši attiecībā uz blakus esošajiem objektiem, infrastruktūru vai citu īpašumu.

2) papildināt lēmumprojekta lemjošo daļu:

Veikt iespējamo drošības risku izvērtējumu, ņemot vērā zemesgabala Jelgavas ielā 35A izmērus, kā arī Aizsargjoslas iespējamo pārklāšanos ar blakus esošajiem zemesgabaliem un ēkām. Papildus izvērtēt, vai tehniskās apbūves teritorijā, kas izveidota konkrētas būves izvietošanai, ir pieļaujams izvietot papildu objektus, kuri paredzēti atšķirīgiem funkcionāliem mērķiem, ievērojot teritoriālā plānojuma un būvnormatīvu prasības.

2.PRIEKŠLIKUMS:

D.Liepiņš - ***Papildināt lēmumprojektu ar atsevišķu punktu: "Domes administrācijai sniegt atzinumu par iecerētā telekomunikāciju sakara staba ietekmi uz, zemes gabalam Jelgavas ielā 35A, Ozolniekos blakus esošās, pašvaldības teritorijas attīstību, ņemot vērā, ka tuvākajā laikā būs jārisina jautājums par Alejas ielas un Jelgavas ielas krustojuma paplašināšanu, saistībā ar Investīciju plānā paredzēto tilta būvniecību pār Iecavas upi Jelgavas ielas galā."***

ZIŅO: D.Liepiņš

JAUTĀ: P.Veļeckis

ATBILD: O.Ozoliņa

IZSAKĀS: A.Ozoliņš

Balsošanas rezultāti par D.Liepiņa priekšlikumu:

Jelgavas novada dome, atklāti balsojot,

**PAR** **– 8** balsis (Dainis Liepiņš, Dina Tauriņa, Emīls Dobrājs, Gundars Liepa, Irina Dolgova, Madars Lasmanis, Oskars Cīrulis, Vidmants Rinkuns);

**PRET – nav**;

**ATTURAS – 8** balsis (Andris Ozoliņš, Artūrs Semjonovs, Ilze Vītola, Juris Lavenieks, Juris Razživins, Lolita Duge, Pēteris Veļeckis, Uldis Ainārs)

**nolemj: noraidīt** D.Liepiņa priekšlikumu.

DEBATES par lēmumprojektu: D.Liepiņš, L.Duge, A.Ozoliņš

Jelgavas novada dome, atklāti balsojot,

**PAR** **– 15** balsis (Andris Ozoliņš, Artūrs Semjonovs, Dainis Liepiņš, Dina Tauriņa, Emīls Dobrājs, Ilze Vītola, Irina Dolgova, Juris Lavenieks, Juris Razživins, Lolita Duge, Madars Lasmanis, Oskars Cīrulis, Pēteris Veļeckis, Uldis Ainārs, Vidmants Rinkuns);

**PRET – nav**;

**ATTURAS – nav**,

**nolemj:**

1. Uzsākt būvniecības ieceres “Telekomunikāciju sakaru stabs JEL74, Jelgavas iela 35A, Ozolnieku pagasts, Jelgavas novads” publisko apspriešanu, nosakot publiskās apspriešanas laiku no 2025.gada 6.jūnija līdz 2025.gada 7.jūlijam.
2. Uzdot Jelgavas novada pašvaldības Centrālās administrācijas Sabiedrisko attiecību nodaļai ievietot paziņojumu par lēmuma pieņemšanu pašvaldības tīmekļa vietnē [www.jelgavasnovads.lv](http://www.jelgavasnovads.lv) un pašvaldības informatīvajā izdevumā “Jelgavas novada ziņas”.
3. Sagatavoto paziņojumu par publisko apspriešanu, norādot apspriežamo jautājumu, tā pamatojumu un apspriešanas termiņu, ne vēlāk kā trīs darbdienas pirms publiskās apspriešanas sākuma nosūtīt publicēšanai oficiālajā izdevumā "Latvijas Vēstnesis".
4. Publiskās apspriešanas rezultātu mēneša laikā iesniegt apstiprināšanai Jelgavas novada domē pēc to apkopošanas.
5. Atbildīgo par lēmuma izpildi noteikt Jelgavas novada pašvaldības izpilddirektora vietnieka attīstības jautājumos pienākumu izpildītāju Ilzi Matusu.
6. Kontroli par šī lēmuma izpildi uzdot Jelgavas novada pašvaldības izpilddirektora pienākumu izpildītājam Kasparam Sniedzītim.
7. Veikt iespējamo drošības risku izvērtējumu, ņemot vērā zemesgabala Jelgavas ielā 35A izmērus, kā arī Aizsargjoslas iespējamo pārklāšanos ar blakus esošajiem zemesgabaliem un ēkām. Papildus izvērtēt, vai tehniskās apbūves teritorijā, kas izveidota konkrētas būves izvietošanai, ir pieļaujams izvietot papildu objektus, kuri paredzēti atšķirīgiem funkcionāliem mērķiem, ievērojot teritoriālā plānojuma un būvnormatīvu prasības.

Lēmums Nr.1 pielikumā.

Sēdi slēdz plkst. 08:48

\*Detalizēts sēdes atspoguļojums ir pieejams audioierakstā.

Sēdes vadītāja,

Domes priekšsēdētāja p.i. Dina Tauriņa

2025.gada \_\_.jūnijā

Protokoliste Inta Skvirecka